### Beslutningstema

Det skal besluttes, om forslag til Lokalplan nr. 183-450 for Parkeringsplads ved [adresse] skal endelig vedtages og offentliggøres. Forslag til Kommuneplantillæg nr. 150-450 behandles sideløbende i Klima-, Vækst- og Udviklingsudvalget.

### Sagsfremstilling

Lokalplan nr. 183-450 og Kommuneplantillæg nr. 150-450 har været i offentlig høring i 8 uger og er nu klar til vedtagelse.

Lokalplan nr. 183-450 og Kommuneplantillæg nr. 150-450 muliggør etableringen af en parkeringsplads sydvest for Branderup Mejeri. Arla Foods Branderup udvider deres eksisterende administration og pakkehal, hvorfor der er brug for udvidelse af deres parkeringskapacitet til deres medarbejdere. På nuværende tidspunkt er matriklerne hverken omfattet af en lokalplan eller kommuneplanramme.

Lokalplanen omfatter et område på ca. 5.000 m2 i Branderup langs [adresse], hvor der indtil 2021 lå tre boliger. I dag er boligerne nedrevet og arealet fremstår delvis som Zara Hansen og græsereal.

Området er omgivet af en blanding af boliger og erhverv, herunder mejerivirksomheden Arla Foods Branderup, der ejer størstedelen af arealet nord for lokalplanområdet. Mod nordøst er området afgrænset af [adresse], Arla og nogle enkelte boliger, hvoraf en har tilknyttet en vognmandsvirksomhed. Mod sydvest grænser området op til det åbne land med jordbrug.

I forbindelse med høringen er der indkommet to bemærkninger. Bemærkningerne med forvaltningens kommentarer hertil er vedlagt som bilag. Bemærkningerne har ikke medført ændringer af lokalplanforslaget.

I forbindelse med høringen blev screeningens afgørelse for planforslagene offentliggjort. Screeningen konkluderede, at lokalplanforslaget og kommuneplantillægget ikke var miljøvurderingspligtigt. Denne afgørelse er ikke blevet påklaget.

Kommuneplantillægget og lokalplanen har samme afgrænsning og skal behandles som et samlet dagsordenspunkt i Økonomiudvalget og Kommunalbestyrelsen.

### Lovgrundlag

Planloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | Lokalplan nr. 183-450 for Parkeringsplads langs [adresse] endeligt vedtages og offentliggøres, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.

Alexander Thomsen deltog ikke i mødet.